

Dječji vrtić Pčelica

Braće Radića 13a

43240 Čazma

**KURIKUL DJEČJEG VRTIĆA PČELICA ČAZMA ZA PEDAGOŠKU GODINU 2020./2021.**

Čazma, rujan 2020.

Na temelju članka 21. Zakona o predškolskom odgoju i obrazovanju i članka 50. Statuta Dječjeg vrtića Pčelica, Upravno vijeće Dječjeg vrtića Pčelica Čazma je na 8. sjednici održanoj 5.10.2020. i nakon rasprave na Odgojiteljskom vijeću 30.09.2020. na prijedlog ravnateljice, donijelo Kurikul Dječjeg vrtića Pčelica Čazma za pedagošku godinu 2020./2021.

Klasa:601-02/20-01/02

Urbroj: 2110-06/20-16

Čazma, rujan 2020.

**OSNOVNI PODACI O DJEČJEM VRTIĆU:**

**Županija:** Bjelovarsko-bilogorska

**Grad**: Čazma

**Adresa:** Braće Radića 13a

**E-mail:** djecji.vrtic.pcelica@bj.t-com.hr

**Web:** <http://www.vrtic-pcelica-cazma.hr>

**Tel./fax:** 043/771-419

**Mob.:** 099/4162244

**MB:** 01351486

**OIB:** 01499180314

**Osnivač:** Grad Čazma

**Godina osnivanja:** 1997

**Ravnateljica:** Martina Kovač

Ustanova je upisana u Trgovački sud u Bjelovaru pod registarskim brojem (MBS) 010038249.

NAŠA VIZIJA:

Užoj i široj zajednici približiti vrijednost i značaj ranog odgoja i obrazovanja da smo vrtić u kojem djeca žele boraviti te da surađujemo s roditeljima uvažavajući i educirajući ih.

SRETNA DJECA STVARAJU BOLJI SVIJET

NAŠA MISIJA:

 Kontinuirano stvaranje uvjeta za kvalitetan odgoj i obrazovanje djece, uklapajući se i koristeći prednosti okruženja u kojem živimo, rukovodeći se i novim kretanjima i saznanjima na području predškolskog odgoja.

Sadržaj

[1. KURIKUL 6](#_Toc51665791)

[1.2. Iz nacionalnog okvirnog kurikula 6](#_Toc51665792)

[1.2.1. Svrha i važnost predškolskog odgoja i obrazovanja 6](#_Toc51665793)

[1.2.2. Struktura predškolskoga kurikula 6](#_Toc51665794)

[1.2.3. Područja kompetencijskih dimenzija 7](#_Toc51665795)

[1.3. Naša vizija kurikuluma vrtića 8](#_Toc51665796)

[2. PROGRAMI 9](#_Toc51665797)

[2.2. Redovni programi 9](#_Toc51665798)

[2.2.1. Obilježja programa 10](#_Toc51665799)

[2.2.2. Pregled skupina, broj djece i odgojiteljice 13](#_Toc51665800)

[2.3. Program predškola 14](#_Toc51665801)

[2.4. Kraći programi 15](#_Toc51665802)

[2.4.1. Katolički vjerski odgoj 15](#_Toc51665803)

 2.4.2. Engleski jezik..........................................................................................................15

[2.4.3. Folklorna igraonica 15](#_Toc51665804)

[2.4.4. Igraonica za bistru i potencijalno darovitu djecu 15](#_Toc51665805)

[2.4.5. Kraći sportski program. 16](#_Toc51665806)

[2.4.6. Kraći dramski program 16](#_Toc51665807)

[3. ZADACI ODGOJNO – OBRAZOVNOG RADA NA NIVOU USTANOVE 16](#_Toc51665808)

[3.1. Zadaće na nivou ustanove u kontinuitetu 16](#_Toc51665809)

[3.2. Aktivnosti za podizanje kvalitete rada ustanove – Projekt „Za čazmanske mališane zajedno“ 17](#_Toc51665810)

[3.3. Strategija rada stručnog tima 17](#_Toc51665811)

[4. SURADNJA S VANJSKIM ČIMBENICIMA 18](#_Toc51665812)

[4.1. Izleti, predstave i suradnja s društvenim čimbenicima 18](#_Toc51665813)

[4.2. Aktivnosti vezane uz obilježavanje važnih datuma 20](#_Toc51665814)

[4.3. Razvijanje ekološke svijesti kod djece 28](#_Toc51665815)

# KURIKUL

Predškolskim kurikulom u užem smislu smatramo odgojno – obrazovni koncept koji se zajednički razvija tj. sukonstruira u određenoj odgojno-obrazovnoj ustanovi. Podrazumijeva ukupnost odgojno-obrazovnih interakcija unutar fizičkog i socijalnog okružja ustanove (uključuje djecu i odrasle, sve posebnosti ustanove, kulturu ustanove...). Nije konstantan. Njegova razvojna putanja promjenjiva je, teži tome da bude uzlazna.

##  Iz nacionalnog okvirnog kurikula

### Svrha i važnost predškolskog odgoja i obrazovanja

Svrha i važnost predškolskog odgoja odnosi se na stvaranje uvjeta za potpuni i skladan razvoj djetetove osobnosti, doprinos kvaliteti njegova odrastanja i posredno kvaliteti njegovog obiteljskog života . Svrha je predškolskog odgoja i obrazovanja osigurati takve uvjete koji jamče razvoj svih sposobnosti svakog djeteta te osiguravaju jednake mogućnosti svoj djeci. U ustanovama predškolskog odgoja i obrazovanja stvaraju se materijalni i kadrovski uvjeti te društveno okružje za kvalitetan život djeteta.

Nacionalni okvirni kurikul pretpostavlja stvaranje uvjeta za cjelovit razvoj djeteta u ustanovama predškolskoga odgoja i obrazovanja, poštujući pritom razvojne i druge čimbenike (osobne potrebe, zajednica, vrijednosti, prava i sl.). Na taj se način potiče razvoj kompetencija koje su nužne pojedincu za snalaženje i aktivno sudjelovanje u svakodnevnom osobnom te kasnije profesionalnom i društvenom životu. Nizom aktivnosti i poticaja stvaraju se osnove za razvijanje svih djetetovih sposobnosti kako za učenje, tako i za njegovu samostalnost u učenju. Djetetova sadašnja i buduća dobrobit svrha je djelovanja svih izravnih i neizravnih sudionika odgoja i obrazovanja. Odgojno-obrazovno djelovanje različitih sudionika odgoja, osobito roditelja i odgojitelja, zahtijeva njihovo međusobno razumijevanje i suradnju čime se ostvaruju jedinstveno shvaćeni i prihvaćeni bitni ciljevi odgoja i obrazovanja prema potrebama i razvojnim mogućnostima djeteta.

### Struktura predškolskoga kurikula

Temeljna struktura predškolskoga kurikula podijeljena je na tri velika potpodručja u kojima dijete stječe kompetencije: ja (slika o sebi), ja i drugi (obitelj, druga djeca, uža društvena zajednica, vrtić i lokalna zajednica), svijet oko mene (prirodno i šire društveno okružje, kulturna baština, održivi razvoj).

U svakom potpodručju određuju se sadržaji koji povezuju pedagoške i psihološke dimenzije odgojno-obrazovnoga procesa. Prema uvjetima, sadržajima i aktivnostima neposrednoga odgojno-obrazovnoga rada ostvaruju se ciljevi kojima se potiče cjelokupni tjelesni, intelektualni, psihofizički, emocionalni, moralni i duhovni razvoj djeteta.

### Područja kompetencijskih dimenzija

Temeljna znanja: usvajanje i praktična uporaba pojmova i predodžbi kojima dijete razumije i objašnjava sebe, svoje ponašanje i izbore, odnose s drugim osobama u svom okruženju te sa svijetom u kojem živi i koji ga okružuje. Očekuje se da dijete usvoji informacije, tj. izgradi znanja koja mu omogućavaju nesmetanu komunikaciju s vršnjacima i odraslima, te međudjelovanje sa sadržajima učenja, osiguraju mu kvalitetnu prilagodbu trenutačnomu okruženju te ga kvalitetno osposobe za izazove koji ga očekuju kao što je, primjerice, polazak u školu.

Vještine i sposobnosti: stjecanje i razvoj vještina učenja, povezivanja sadržaja, logičkog mišljenja, argumentiranja, zaključivanja i rješavanja problema; sposobnost propitivanja vlastitih ideja i zamisli djeteta te argumentirano iznošenje vlastitih načina razmišljanja; sposobnost identifikacije različitih izvora učenja i njihove raznovrsne primjene; preuzimanje inicijative, (samo) organizacije vlastitih aktivnosti i vještina vođenja; sposobnost razumijevanja vlastitih potreba (tjelesnih, emocionalnih, spoznajnih, socijalnih, komunikacijskih i sl.) i potreba drugih te njihova zadovoljavanja na društveno prihvatljiv način; sposobnost uspostavljanja, razvijanja i održavanja kvalitetnih odnosa s drugom djecom i odraslima, razumijevanje i poštivanje različitosti među ljudima, sposobnost odgovornog ponašanja prema sebi, drugima i okružju, tolerancija u komunikaciji s drugima, samostalnost u obavljanju aktivnosti, stvaranje i zastupanje novih ideja, sposobnost promišljanja i samoprocjene vlastitog rada i postignuća.

Vrijednosti i stavovi: prihvaćanje, njegovanje i razvijanje vrijednosti obitelji, zajednice i društva.

##  Naša vizija kurikula vrtića

Za dijete:

* Sigurnost svakog djeteta
* Samostalnost i samopoštovanje djeteta
* Stvaranje prostora koji potiče djecu na istraživanje, inicijativu i kreativnost
* Tolerancija prema različitostima i uvažavanje prava sve djece (uključjemo, socijaliziramo djecu s teškoćama u razvoju u život i rad ustanove)
* Inicijativa i stvaralaštvo
* Sposobnost odgovornog ponašanja u okružju
* Dobrobit i radost svakog djeteta
* Življenje i učenje prava djece

Za roditelje:

Sudjelovanje obitelji – usklađeno međusobno partnersko djelovanje vrtić – obitelj

Prostorno , materijalno i vremensko okružje:

* fleksibilan dnevni ritam
* organizacija prostora koji je funkcionalan i siguran
* bogata ponuda raznovrsnog i primjerenog materijala
* okružje koje zrcali zaposlene i njihovu sliku o djetetu

Za ozračje:

* model usklađenog življenja koji poštuje prava djeteta u skladu s humanim vrijednostima koje razvijaju kompetencije i sve oblike učenja
* prihvaćanje, njegovanje i razvijanje vrijednosti obitelji,zajednice i društva

Za odgojitelje:

* Osnaživanje osobnih i profesionalnih kompetencija za primjereno i funkcionalno djelovanje u odnosu sa suradnicima, djetetom i obitelji
* Razvijanje refleksivne prakse

Za ostale radnike:

Razvijanje odgovornosti u osobnom i timskom radu u odnosu na radnu ulogu/poslove, na dobrobit djeteta, na cjelokupno ozračje vrtića.

Postaviti ćemo sljedeće razvojne ciljeve kurikuluma Dječjeg vrtića Pčelica:

1. Povećati planiranje temeljeno na praćenju i prepoznavanju individualnih kompetencija djece
2. Poboljšanje komunikacije i kvalitete odnosa
3. Osnaživanje timskog rada

# PROGRAMI

Programi odgoja i obrazovanja predškolske djece polaze od stvarnih potreba djeteta kao cjelovite dinamične osobnosti, koja se nalazi u stalnoj interakciji s fizičkim i društvenim okruženjem, što čini bitan faktor djetetovog vlastitog razvoja. U svim odgojnim skupinama odgojno-obrazovni rad temelji se na Zakonu o ranom i predškolskom odgoju i obrazovanju (NN 10/97/, 107/07 i 94/13) i pod zakonskim aktima, na Programskom usmjerenju odgoja i obrazovanja predškolske djece (Glasnik Ministarstva prosvjete i kulture RH, br.7/8 od 10. lipnja 1991.god.) te na Nacionalnom kurikulumu za rani i predškolski odgoj i obrazovanje i prilagođen je razvojnim potrebama djece, te socijalnim, ekonomskim, kulturnim, vjerskim i drugim potrebama obitelji djece polaznika našeg vrtića i sredine u kojoj živimo.

## Redovni programi

Redoviti program se provodi u svim skupinama našeg vrtića kao cjelodnevni ili poludnevni program. Provodimo primarni petosatni program, primarni 10-satni program predškolskog odgoja 06.00-16.00h i/ili 11.00-21.00h. U sklopu projekta za „Za Čazmanske mališane zajedno“ u ustanovi postoji mogućnost boravka djece u smjenama. Popodnevna smjena je organizirana na način da djeca koja dolaze u popodnevnu smjenu do 16.00 sati borave u svojim matičnim skupinama, a nakon 16.00 sati odlaze s odgojiteljicom u mješovitu skupinu „Za Čazmanske mališane zajedno“.

Težeći stalnom praćenju i zadovoljavanju razvojnih potreba djece, trudimo se oblikovati prostore u kojima djeca borave, tako da ih potičemo na aktivnosti i djelovanje, te međusobnu interakciju i komunikaciju. Također, pratimo suvremena kretanja u razvoju predškolskog kurikuluma kako bismo omogućili maksimalan razvoj dječje osobnosti, uz štovanje prirode, poštovanja različitosti među ljudima potreba i prava djece. Putem valjanog cjelokupnog ozračja, korištenjem svakodnevnih životnih situacija i planski stvorenih situacija, brinemo se o tome da naša djeca uče i žive svoja prava i da poštuju različitosti među ljudima. Isto tako trudimo se približiti obiteljima naše djece koristeći svoja znanja i na taj način povećavati njihovu pedagošku kompetenciju. S druge strane uključujemo obitelji u kreiranje i realizaciju nekih segmenata rada.

*Cilj programa*

Prema uvjetima, sadržajima i aktivnostima neposrednog odgojno-obrazovnog rada ostvaruju se ciljevi kojima se potiče cjelokupan tjelesni, intelektualni, psihofizički, emocionalni, moralni i duhovni razvoj djeteta. Cilj redovitog programa je stvaranje uvjeta za potpun i skladan razvoj djetetove osobnosti, doprinos kvaliteti njegova odrastanja i posredno njegova obiteljskog života te osiguravanje takvih uvjeta koji jamče razvoj svih sposobnosti djeteta i osiguravaju jednake mogućnosti svoj djeci kroz zadovoljavanje specifičnih komunikacijskih, razvojnih i obrazovnih potreba djeteta, te osmišljavanje aktivnosti u kojima će dijete moći iskazivati svoje potencijale.

### Obilježja programa

Različitost

Skupine su dobno mješovite što omogućuje poticajnu i kvalitetnu socijalnu interakciju i suradničko učenje djece različite dobi.

Prostor

Prostor sobe dnevnog boravka pažljivo je isplaniran za aktivnosti kroz primjeren materijal i sredstva za rad. Prostor i materijal prilagođeni su za zadovoljavanje potreba i ostvarivanje prava djece, razvoj svih potencijala, učenje kroz istraživanje te razvoj kreativnosti i stvaralaštva.

*Suradnja*

Potičemo suradnju na različitim područjima kako među skupinama tako i sa roditeljima i društvenim čimbenicima te nastojimo razviti kvalitetnu socio-emocionalnu vezu odgojitelja s djecom i djece s prijateljima.

*Fleksibilnost*

 Organizacija rada je fleksibilna i prilagođava se potrebama djece i roditelja. Fleksibilna organizacija podrazumijeva usklađivanje rada vrtića s djetetovim potrebama, interesima i rutinom. Prilikom organizacije važno je poštivati prava svakog djeteta, osigurati mu zadovoljenje specifičnih potreba i individualno različitih strategija učenja.

Način realizacije programa

U radu primjenjujemo suvremene procese učenja djece zasnovanih na najnovijim znanstvenim spoznajama. Integrirani i razvojni kurikul podrazumijeva paralelno odvijanje mnoštva aktivnosti djece, stimulativno materijalno okruženje koje potiče na istraživanja i stjecanje znanja.

Bitni aspekti rada su:

* Stvaranje poticajnog okruženja
* Individualizirani pristup
* Poticanje i stvaranje uvjeta za dječje aktivnosti
* Dokumentiranje procesa učenja
* Predlaganje novih mogućnosti za igru, stvaranje, promatranje, otkrivanje, traženje i učenje novih rješenja
* Usmjeravanje na važnost i zdravstveno – preventivni potencijal tjelesnog vježbanja od najranije dobi, u cilju poticanja cjelokupnog psihofizičkog razvoja djeteta i razvijanja zdravih navika

*Nositelji programa*

Programe provode stručno kompetentni djelatnici, odgojitelji i stručni suradnici. Na realizaciji odgojno obrazovnog dijela programa zaposleno je 15 odgojiteljica, 2 učiteljice razredne nastave koje rade kao nestručna zamjena na poslovima odgojitelja, 2 stručne suradnice na puno radno vrijeme (pedagoginja i psihologinja), vanjska stručna suradnica logopedinja, a na realizaciji ostalih poslova radi 8 radnika. S 01.01.2020. oformile su se još 2 mješovite skupine te su se zaposlile još 3 odgojitelja/ce i radnica za njegu, skrb i pratnju djece s teškoćama.

*Namjena i vremenik programa*

Namjena programa je odgoj i obrazovanje djece od navršene prve godine do polaska u osnovnu školu. Pedagoška godina 2020./2021. traje od 1. rujna 2020. do 31. kolovoza 2021. godine. Vrtić radi pet dana u tjednu od ponedjeljka do petka. Počinje s radom u 6 sati (prema potrebi roditelja dežurstvo od 5.30-6.00h) i radi do 21.00h.

Skupine dijelimo prema kronološkoj dobi djeteta u tzv. jasličke skupine (djeca od 1. – 3. god.) i vrtićke skupine (djeca od 3. – 7. god.).

*Način vrednovanja programa*

Kroz:

* praćenje provedbe bitnih zadaća i razvojnog plana ustanove
* foto i video dokumentacije
* pedagoške dokumentacije (dnevnu, tjednu, tromjesečnu)
* godišnja planiranja i zapažanja
* dosjee djece, protokole praćenja razvoja djeteta, ankete po potrebi
* timske refleksije
* samoevaluaciju

*Primarni program obogaćujemo različitim sadržajnim pristupima:*

* Naš objekt radi neprestano istražujući odgojno-obrazovni proces, djelujemo u trajnom stanju promjene gdje djeca i odrasli aktivno djelujući- zajedno uče
* Potičemo tezu da je učenje predškolske djece najučinkovitije u uvjetima slobodne igre
* Ekološkim programom, preko različitih projekata trudimo se senzibilizirati djecu na probleme ljudskog djelovanja u prirodi,
* Promatranjem, slušanjem i interpretacijom umjetničkih djela potičemo razvoj dječje kreativnosti,
* Naš vrtić ugošćuje kazališne i glazbene umjetnike, djecu vodimo na predstave u kazališta, posjećujemo razne izložbe , seoska domaćinstva, OPG-e
* Sami organiziramo i šaljemo dječje likovne radove na državne natječaje, sudjelujemo u gradskim prigodnim programima (Eko sajam, Dječji maskenbal, Božićni program ili sajam, Uskrs u našem mjestu …).

###  Pregled skupina, broj djece i odgojiteljice

|  |  |  |  |  |  |
| --- | --- | --- | --- | --- | --- |
| **SKUPINA** | **BROJ DJECE** | **RADNO VRIJEME** | **ODGOJITELJI** | **RADNO MJESTO** | **STRUČNA SPREMA** |
| Mješovita jaslička skupinaKOLAČIĆI | 14 | 6.00 – 16.00 | Brankica BrnjanecAna Luter Hegedić | Odgojiteljice | VŠSVŠS |
| Mješovita jaslička skupinaLAVIĆI | 19 | 6.00 – 16.00 | Viktorija HribarŽeljka Kordi David | Odgojiteljice | VŠSVSS |
| Mješovita jaslička skupinaKOCKICE | 21 | 6.00 – 16.00 | Ivana Markonić ĐuranMihaela Poslon | Odgojiteljice | VSSVŠS |
| Mlađa vrtićka skupinaSOVICE | 28 | 6.00 – 16.00 | Martina GolacKatarina Jakešević | Odgojiteljice | VŠSVŠS |
| Srednja vrtićka skupinaCVJETIĆI | 26 | 6.00 – 16.00 | Anica ČizmazijaLidija Štajduhar | Odgojiteljice | VŠSVŠS |
| Srednja vrtićka skupinaZVJEZDICE | 26 | 6.00 – 16.00 | Maja BaždarSanela Dokuš | Odgojiteljice | VŠSVŠS |
| Mješovita vrtićkaDELFINI | 24 | 6.00 – 16.00 | Mileva PrišćanValentina Vuković | Odgojiteljice | VŠSVŠS |
| Starija vrtićka skupina RIBICE | 34 | 6.00 – 16.00 | Gordana DevčićNada Šostarić | Odgojiteljice | VŠSVŠS |
| *Mješovita skupina „Za Čazmanske mališane zajedno“* | *53* | 15.30 – 21.00 | Ines Lamač | Odgojiteljica | VŠS |
|  **UKUPNO 192** | Redoviti program našeg vrtića temeljito je razrađen u Godišnjem planu i programu rada vrtića te je prilagođen aktualnim okolnostima i pedagoškim potrebama perioda u kojem se odvija. |

## Program predškola

Program predškole namijenjen je odgojno-obrazovnome radu s djecom koja nisu obuhvaćena nijednim oblikom redovnog programa vrtića, a u godini su prije polaska u osnovnu školu ili roditelji traže prijevremeni upis. Program se ustrojava u vrtiću koji osigurava uvjete potrebne za provedbu programa što podrazumijeva prostor i opremu, kadrove koji će provoditi program i plan odgono-obrazovnog rada.

Za program su pristigle 34 prijave. Program predškole provodi se u trajanju do 250 sati, a započet će s radom 01.10.2020. i trajat će do 31.05.2021. Rad ćemo započeti u 2 skupine, a odvijat će se dva/tri puta tjedno. Voditeljica programa je učiteljica razredne nastave Vlatka Rešček.

Cilj

Cilj programa predškole je priprema djeteta za polazak u školu, poticanje njegova cjelovitog razvoja te socijalizacija u skupini vršnjaka. Osim razvijanja vještina neophodnih za školu, poput grafomotorike, predčitalačkih i predmatematičkih vještina, naglasak je na razvoju djetetovih umijeća i znanja u svim razvojnim područjima (tjelesnom, emocionalnom, socijalnom i intelektualnom), a sve u sigurnoj i podržavajućoj okolini.

Zadaće

* Bogatim i raznovrsnim poticajima podržati i potaknuti ostvarivanje djetetovih potencijala
* Pridonijeti razvijanju djetetovih radnih navika
* Rad na grafomotoričkim, pred čitalačkim i pred matematičkim vještinama
* Prenijeti pozitivan stav prema školi
* Poticanje spontanih ponašanja i izražavanje potreba
* Potaknuti socijalizaciju djece

Način vrednovanja programa

 Odgojitelj će zajedno sa stručnim timom pratiti i procjenjivati djecu kao i svoju metodičku kreativnost, primjenjivanje suvremenih oblika i metoda rada u odgojno-obrazovnom procesu. Vodit će i pedagošku dokumentaciju te na kraju pedagoške godine napisati godišnje izvješće o radu i provođenju programa predškole.

## Kraći programi

### Katolički vjerski odgoj

Nudimo mogućnost upisa djece u Kraći program katoličkog vjerskog odgoja. Program je verificiran od strane nadležnog Ministarstva i provodit će ga odgojiteljica educirana za rad, Lidija Štajduhar.

Program je namijenjen djeci od 4 do 7 godina i provoditi će se jednom tjednom u trajanju od 60 minuta u popodnevnim satima. Program će se odvijati u prostorima vrtića u sobi dnevnog boravka mlađe mješovite skupine. S provođenjem programa započet će se u listopadu. Program je besplatan za roditelje

Cilj programa je senzibilizirati dijete za njegovu duhovnu dimenziju kao potrebu koja ga čini osjetljivim za otkrivanje, primanje i oblikovanje njegova života u odnosu prema sebi, drugome te na poseban način prema Bogu.

### Kraći program ranog učenja engleskog jezika

Također, nudimo mogućnost upisa djece u Kraći program ranog učenja engleskog jezika. Program je verificiran od strane nadležnog Ministarstva, a provodit će ga odgojiteljica Ivana Markonić Đuran koja je educirana za provođenje programa.

Program je namijenjen djeci od 4 do 7 godina i provoditi će se dva put tjednom u trajanju od 45 minuta u popodnevnim satima. S provođenjem programa započet će se u listopadu. Program će se plaćati 130,00 kuna mjesečno.

Cilj programa je razvijati senzibilnost za strani jezik i utjecati na cjelokupan razvoj djeteta, a naročito njegove govorne sposobnosti i percepciju.

### Folklorna igraonica

U sklopu vrtića provodit će se Folklorna igraonica. Program je također verificiran od strane nadležnog Ministarstva i provodit će ga odgojiteljica educirana za rad, Sanela Dokuš.

Program je namijenjen djeci od 3 do 6 godina i provodit će se 2 puta tjednom u trajanju od 45 minuta u popodnevnim satima u prostorima vrtića. S povođenjem igraonice započet će se u listopadu. Cijena programa je 100,00 kuna mjesečno

Cilj programa je da djeca upoznaju dječje tradicijske igre, igre s pjevanjem, pjesme naših krajeva i narodne običaje. Kroz folklorni program razvija se i djetetova ljubav prema kulturi, baštini, upoznaje se i potiče dijalekt, način odijevanja i češljanja.

### Igraonica za bistru i potencijalno darovitu djecu

U vrtiću će se provoditi i Igraonica za bistru i potencijalno darovitu djecu. Program će uključivati bistru i potencijalno darovitu djecu predškolske dobi uključenu u Dječji vrtić Pčelica. U svrhu probira djece koja će biti uključena u program provodit će se identifikacija bistre i potencijalno darovite djece.

Program će se provoditi kontinuirano jednom tjedno od listopada do svibanja. Provodit će se u obliku radionice u trajanju od 60 minuta, pri čemu će se voditi računa o potrebama djece. Voditeljice programa su odgojiteljica Katarina Jakešević i psihologinja.

Ciljevi programa su rano otkrivanje i identificiranje bistre i potencijalno darovite djece, omogućavanje bistroj i potencijalno darovitoj djeci zadovoljenje njihovih interesa i potreba kako bi realizirali svoje potencijale, pomoć i potpora roditeljima bistre i potencijalno darovite djece u prepoznavanju i poticanju njihovih specifičnih sposobnosti, vještina i potreba te zadovoljenje istih i izvan vrtića i prevencija mogućih poremećaja u ponašanju koja su karakteristična za dio darovite djece.

### Kraći sportski program.

Kraći sportski program poslan je na verifikaciju te čekamo odgovor nadležnog Ministarstva.

### Kraći dramski program

U izradi.

# ZADACI ODGOJNO – OBRAZOVNOG RADA NA NIVOU USTANOVE

Odgojno-obrazovni rad će se bazirati na Programskom usmjerenju odgoja i obrazovanja predškolske djece. U pedagoškoj godini 2019./2020. dovršena je rekonstrukcija starog dijela vrtića i dogradnja novog dijela. Rekonstrukcijom je uređen prostor, a to se odnosi i na unapređenje i oblikovanje poticajnog, materijalnog, socijalnog i vremenskog okruženja prostora vrtića. U radu će se primjenjivati suvremeni procesi učenja djece, poticat će se suradnja i timski rad te će se raditi na poboljšanju kvalitete komunikacije na svim razinama.

## Zadaće na nivou ustanove u kontinuitetu

* Polaziti od interesa djeteta pri čemu ćemo poticati sve aspekte razvoja vodeći računa o individualnim potrebama djeteta
* Osposobljavanje i osvještavanje za bolje slušanje i razumijevanje djece i bliskije povezivanje s njima
* Pokretanje projekata po interesu djece u jasličkim i vrtićkim skupinama, praćenje i dokumentiranje, prezentacija projekta djeci, roditeljima i široj zajednici
* Prostor soba strukturirati i mijenjati tijekom godine na način da je transparentan i omogućuje različite oblike grupiranja djece, druženje, osamljivanje, različite interakcije i komunikacije
* Fleksibilna organizacija poslijepodnevnog odmora za svu djecu koja nemaju potrebu za spavanjem s naglaskom na planiranje poticaja i aktivnosti
* Educiranje o načinima rješavanja konflikata i smanjena stresa na radnom mjestu

## Aktivnosti za podizanje kvalitete rada ustanove – Projekt „Za čazmanske mališane zajedno“

13.09.2018. potpisan je Ugovor o dodjeli bespovratnih sredstava za projekt „Za čazmanske mališane zajedno“. Projekt se provodi u partnerstvu s osnivačem. Cilj projekta je usklađivanje rada dječjeg vrtića s radnim vremenom roditelja te podizanja kvalitete usluga u dječjem vrtiću koje će omogućiti kvalitetan rast i razvoj djece od najranije dobi. Projekt rješava problem roditelja koji zbog radnog vremena nemaju gdje ostaviti djecu ili zbog poteškoća u razvoju ne postoji odgovarajuća skrb. Projektom su osigurana 3 odgojitelja, stručni suradnici pedagog, psiholog i logoped na puno radno vrijeme te spremačica i pomoćna kuharica na pola radnog vremena.

## Strategija rada stručnog tima

Stručni tim Dječjeg vrtića Pčelica čine pedagoginja i psihologinja te vanjska suradnica logopedinja i ravnateljica koja koordinira radom.

Redovni zadaci stručnog tima su:

* + Praćenje i procjenjivanje aktualnih razvojnih i specifičnih potreba djece, njihovih sposobnosti i mogućnosti
	+ Procjena spremnosti djece za polazak u školu
	+ Pomoć odgojiteljima u procjenjivanju potreba djece i u organizaciji odgojno-obrazovnog procesa
	+ Pomoć u razvoju odgojiteljskih kompetencija
	+ Proširivanje stručnih spoznaja odgojitelja iz područja psihologije i pedagogije
	+ Rad na humanizaciji međuljudskih odnosa
	+ Usklađivanje odgojnih utjecaja na relaciji roditeljski dom-vrtić
	+ Savjetodavni rad s roditeljima
	+ Provođenje i sudjelovanje u razvojnim istraživanjima
	+ Provođenje refleksija
	+ Suradnja s vanjskim ustanovama i institucijama vezano za realizaciju svih ciljeva rada

# SURADNJA S VANJSKIM ČIMBENICIMA

Vrtić kao odgojno-obrazovna ustanova mora djelovati i u okviru šire i uže društvene zajednice. Suradnja s vanjskim čimbenicima ostvaruje se s ciljem obogaćivanja dječjeg iskustva i podizanja kvalitete odgojno-obrazovnom procesa.

## Izleti, predstave i suradnja s društvenim čimbenicima

|  |  |  |  |  |  |
| --- | --- | --- | --- | --- | --- |
| **NAZIV** | **SURADNICI****VODITELJI/CE** | **VRIJEME REALIZACIJE** | **SKUPINA** | **OBLIK SURADNJE** | **ŠTO JE POTREBNO OSIGURATI?** |
| Dan policije | OdgojiteljiceStručni timRavnateljicaDjelatnici PP Čazma | 29.09.2020. | Delfini, Ribice | Posjet PP ČazmaPrezentiranje rada policije | Dogovoriti posjet s načelnikom policije i pratnju do PP |
| Dani kruha | OdgojiteljiceRavnateljicaŽupnik | Listopad 2020. | Lavići, Kockice  | Posjeta župnika u skupinuBlagoslov hrane, molitva | Raznolika peciva, prostor, dekoracije, serviranu hranu  |
| Dječji tjedan | OdgojiteljiceStručni timDND Čazma | 07.10.2020. | Cvjetići, Zvjezdice, Ribice | Odlazak na Trg | Osigurati pratnju |
| Predstava za Sv. Nikolu | OdgojiteljiceStručni timKazalište | Prosinac 2020. | Lavići, Sovice, Cvjetići, Zvjezdice, Ribice | Predstava i podjela poklona za djecu | Veći prostor |
| Izlet Božić u Bojani | OdgojiteljiceStručni tim | Prosinac 2021. | Zvjezdice | Putovanje u Bojanu | Prijevoz i plan putovanja |
| Posjet knjižnici | OdgojiteljiceStručni timKnjižničarka | Listopad 2020. | Cvjetići, Delfini, Zvjezdice | Posjet knjižnici, slušanje pričePrezentiranje rada knjižničara, odgovori na dječja pitanja | Dogovoriti posjet |
| Maskenbal | OdgojiteljiceStručni timRoditelji | Veljača 2021. | Cvjetići, Ribice | Fašnička povorka | Osigurati pratnju |
| Svjetski dan kazališta za djecu i mlade | Odgojiteljice iz drugih odgojnih skupina i stručni tim | Ožujak 2021. | Kolačići | Gostovanje starije skupine koja izvodi igrokaz za manju djecu | Lutke za igrokaz |
| Predstava | Glumci Odgojiteljice | Ožujak 2021. | Ribice | Predstava | Prostor |
| Supermaraton od Kaptola do Kaptola | OdgojiteljiceStručni timRoditelji  | Ožujak 2021. | Ribice | Sportske aktivnosti | Rekvizite |
| Posjet galeriji Matešin | OdgojiteljiceStručni timFranjo Matešin | Proljeće 2021. | Sovice | Izlet, radionica | Prijevoz, obrok i materijal za radionicu |
| Međunarodni dan dječje knjige | Gradska knjižnica Slavka Kolara | Travanj 2021. | Kolačići | Gostovanje pripovjedačice | Dogovoriti posjet člana gradske knjižnice |
| Radna akcija | Članovi HPD GarjeviceOdgojiteljiceRoditelji | 22.04.2021. | Ribice | Eko akcija | Vreće za smeće i zaštitne rukavice |
| Dan vatrogasaca | OdgojiteljiceStručni timVatrogasci  | 04.05.2021. | Delfini | Prezentiranje rada vatrogasaca | Dogovoriti posjet vatrogasnoj postaji |
| IzletKrašogradKarlovac | OdgojiteljiceStručni timRavnateljica | Svibanj 2021. | CvjetićiDelfiniZvjezdiceRibice | Putovanje autobusom, posjet…Putovanje, posjet akvariju | Dogovoriti prijevoz, mjesto i vrijeme izleta |

## Aktivnosti vezane uz obilježavanje važnih datuma

|  |  |  |  |  |
| --- | --- | --- | --- | --- |
| **NAZIV** | **VRIJEME REALIZACIJE** | **SKUPINA** | **SURADNICI** | **AKTIVNOSTI** |
| Hrvatski olimpijski dan | Rujan 2020. | Kolačići | Stručni tim | Loptanje u skladu s dobi djece |
| Delfini, Ribice, Zvjezdice | Stručni timOdgojiteljice drugih skupina | Izmjena različitih tjelesnih aktivnosti, poligon |
| Kockice | Odgojiteljice drugih skupina | Tjelesne aktivnosti u vidu vježbi istezanja, poligon |
| Dan poštanske marke | 09.09.2020. | Zvjezdice | Stručni tim | Rezanje, lijepljenje, slanje pisma za roditelje |
| Prvi dan jeseni | Rujan 2020. | Kolačići | Stručni tim | Suho lišće u košari različitih oblik i veličina, igre skrivanja iza lišće |
| Rujan 2020. | Lavići | Stručni tim, roditelji | Glazbene aktivnosti, otiskivanje lišća, opipavanje lišća i hodanje po njemu, učenje o šumskim životinjama (jež, medo, vjeverica), voće (opip, okus, miris), listanje i čitanje aplikativnog jesenskog materijala |
| 23.09.2020. | Kockice |  | Sakupljanje otpalog lišća, plodova; igra plodovima, imenovanje, klasificiranje, manipuliranje, prigodne pjesmice, likovne aktivnosti |
| Delfini | Roditelji | Razgovor, promatranje, šetnje; priče, recitacije pjesmice; likovno izražavanje; istraživačko-spoznajne aktivnosti prirodnim materijalom |
| Ribice |  | Šetnja do šume, sakupljanje lišće, uočavanje promjena u prirodi |
| Jesen | 23.09.-30.10.2020. | Cvjetići | Stručni timRavnateljica  | Organizacija centra sa jesenskim plodovima, prepoznavanje i imenovanje jesenskih plodava, sakupljanje lišća, pjevanje prigodnih pjesmica, likovne aktivnosti, istraživačko-spoznajne aktivnosti, upoznavanje jesenskih poslova,  |
| Dan hrvatske policije | 29.09.2020. | Kolačići | Stručni tim | Autići s policijskim obilježjima, sličice vozila i igre prepoznavanja |
| Ribice | Djelatnici PP Čazma | Posjet PP Čazma |
| Međunarodni dan glazbe | Listopad 2020. | Kolačići | Stručni tim | Tijekom slobodne igre puštati različite glazbene komade i promatrati reakcije djece; tijekom pripreme za ručak pjevati o pokazivati pokrete na pjesmicu prste ima ruka svaka |
| Dječji tjedan | Prvi tjedan u listopadu 2020. | Lavići | Ravnateljica Stručni timDND Čazma | Izrada plakata i fotografija sa pravilima skupine, igre kojima potičemo pojam o sebi i drugome (moja obitelj, ogledalo), interakcija među djecom (verbalna, neverbalna), simbolička igra, čitanje slikovnica |
| Kockice | Postaviti pravila unutar grupe, bilježiti dječje izjave, interakciju; pojam o sebi i drugome; raznovrsne društvene i simboličke igre |
| Delfini | Čitanje i razgledavanje slikovnica, likovne, glazbene i plesne aktivnosti, zajedničke igre djece i odgojitelja, šetnja, gledanje crtanih filmova |
| Dani kruha | Listopad 2020. | Lavići | Stručni timŽupnikRoditelj  | Modeliranje tijestom, učenje naziva pekarskih proizvoda kroz aplikativni materijal, glazbene aktivnosti |
| Kockice | KuharicaŽupnik | Modeliranje slanim tijestom, postavljanje stola za svečani ručak, blagoslov i konzumacija hrane, prigodne pjesmice |
| Cvjetići | Stručni timRavnateljica  | Prigodne pjesme i priče, izrada kolača i kruha od tijesta, modeliranje |
| Delfini | RavnateljicaRoditeljiKuhariceStručni tim | Razgovori, priče, stihovi i pjesmice o kruhu; likovno izražavanje; istraživačko-spoznajne aktivnosti; igre prirodnim materijalima  |
| Zvjezdice | Kuharica | Prigodne priče i pjesmice, odlazak u pekaru |
| Ribice | Stručni tim | Upoznavanje sa vrstama brašna, proces dobivanja brašna i nastajanja kruha, izrada kolača, prigodne priče i pjesmice |
| Dan jabuke | Listopad 2020. | Lavići |  | Glazbene aktivnosti, slikovnice o voću, izrada plakata, aktivnosti izražavanja I stvaranja (kolažiranje), ribanje jabuka, modeliranje plastelinom |
| 20.10.2020. | Kockice | Kuharica | Recitacija ili igrokaz na temu jabuka, konzumacija jabuka uz imenovanje voćke i opis izgleda, okusa… |
| Cvjetići | Stručni timRavnateljica  | Izrada soka od naribanih jabuka, ražnjići od jabuke, likovne aktivnosti |
| Delfini | KuhariceRoditelji  | Priče, pjesmice, recitacije; igrokaz Jabuka i crv, izrada kompota od jabuka, igra tko će prije s jabukom do košare, likovno izražavanje |
| Svjetski dan zaštite Životinja | Listopad 2020.  | Kolačići | Stručni tim | Igre gumenim životinjama; puštanje glasanja životinja sa cd-a |
| 1.-4.10.2020. | Ribice |  | Stručni tekstovi, priče pjesmice, enciklopedije i časopisi; posjet šumi i rijeci |
| Dan kravate | 18.10.2020. | Delfini | Roditelji | Igre kravatama od tkanine, izrada u raznim likovnim tehnikama, radno-praktične aktivnosti (vezanje, nošenje) |
| Ja sam dijete, imam pravo…jesti fino, živit zdravo | Listopad, studeni 2020. | Sovice | Stručni timTehničko osobljeOstali odgojitelji | Čitanje slikovnica, izrada kolača, modeliranje, slikanje, istraživačko-spoznajne aktivnosti, izrezivanje, manipuliranje neoblikovanim materijalom, sakupljanje plodova jeseni |
| Međunarodni dan dječjih prava | 20.11.2020. | Ribice |  | Prigodni tekstovi, dramatizacija, priče |
| Dan kazališta | 24.11.2020. | Kockice |  | Kratki igrokaz u izvedbi matičnih odgojitelja, simbolička igra lutkama i manipuliranje istima, razgovor o doživljajima |
| Od kasne jeseni do 1. dana zime | Listopad – 21.12.2020. | Delfini | RoditeljiStručni tim | Prigodne slikovnice, formiranje kutića jeseni (uspoređivanje, promatranje vaganje), igra nestali plodovi, igra tržnice, likovne aktivnosti |
| Sv. Nikola | Prosinac 2020. | Kolačići | Stručni tim | Slikanje prstima |
| Lavići |  | Glazbene aktivnosti, umjetničke aktivnosti (igrokaz), izrada čizmica I poklona unutar skupine za djecu, čitanje priča |
| Kockice | RavnateljicaStručni tim | Čišćenje cipelica, pjevanje pjesmica, izrada čizmica |
| Sv. Lucija | 13.12.2020. | Kockice |  | Sijanje pšenice, praćenje promjene rasta biljke, bilježenje dječjih opažanja |
| Božićni i novogodišnji blagdani | Prosinac 2020. | Kolačići | Stručni tim | Slikanje, bojanje; kićenje bora; postavljanje lampica; promatranje svjetla i izmjena boja |
| Lavići |  | Glazbene aktivnosti, aktivnosti izražavanja I stvaranja (slikanje, crtanje, kolažiranje), umjetničke aktivnosti, izrada ukrasa za bor i čestitki |
| Kockice |  | Prigodne priče i pjesmice, razni vizualni poticaji (lampice, mobili), izrada ukrasa, kićenje bora |
| Sovice | RoditeljiStručni timOdgojitelji  | Životno-praktične i radne aktivnosti, igre praćene pokretom i plesom, likovno izražavanje i stvaranje |
| Cvjetići | Stručni timRavnateljica  | Izrada čestitki, sijanje pšenice, priče, pjevanje i slušanje prigodnih pjesama, izrada čizmice, izrada ukrasa za bor, ukrašavanje staklenki, izrada svijećnjaka od staklenki |
| Delfini | RoditeljiStručni timRavnateljica | Prigodne priče, izrada čizmica, priprema darova, sijanje pšenice, izrada adventskog vijenca, ukrasa za bor, dekoracije za prostor; govorne, glazbene i likovne aktivnosti za Božić |
| Zvjezdice |  | Likovne aktivnosti, glazbene aktivnosti, tradicijske i Biblijske priče |
| Ribice |  | Dramatizacije, pjesmice, priče, likovne aktivnosti |
| Zima | Prosinac 2020. | Lavići |  | Kroz aplikativni materijal upoznavati nove nazive i riječi, igre sa snijegom i ledom, likovne aktivnosti – slikanje vodenim bojama, kolažiranje, stolno – manipulativne aktivnosti |
| Cvjetići, Zvjezidice | Igre na otvorenom, likovna izražavanja, dramatizacije, pjevanje i slušanje pjesama s CD-a |
| Međunarodni dan zagrljaja | Siječanj 2021. | Kolačići | Stručni tim | Zagrljaj prilikom dolaska i odlaska djece; zagrljaj prilikom različitih raspoloženja |
| Svjetski dan smijeha | 10.01.2021. | Ribice |  | Kazališni prikaz smiješne situacije u izvedbi matičnih odgojitelja |
| Valentinovo | Veljača 2021. | Lavići |  | Dječja igra s pjevanjem „igra kolo“, likovne aktivnosti (kolažiranje), izrada poklona za prijatelja, izrada plakata „Emocija“ (tužan/sretan), čitanje slikovnica o emocijama |
| Cvjetići | Čitanje priče, stihovi u rimi, likovno izražavanje, modeliranje |
| Delfini | Razgovor uz slikovni materijal, stihovi i priče o Valentinovu, likovno, glazbeno i scensko izražavanje  |
| Maskenbal | Veljača 2021. | Lavići | Stručni timRoditelji | Bojanje maski, igre presvlačenja, „Ples pod maskama“, igre skrivača |
| Kockice | Roditelji | Simbolička igra u kutiću presvlačenja, izrada maski od kolaž papira, glazbene aktivnosti, zajedničko druženje |
| Sovice | RoditeljiStručni timTehničko osoblje  | Igrokaz, kutić presvlačenja, umjetničke aktivnosti, istraživačko-spoznajne aktivnosti, likovno izražavanje |
| Cvjetići | Stručni timRavnateljica Roditelji | Slikovnice, brojalice, izrada kostima s roditeljima, ples pod maskama |
| Delfini | RavnateljicaStručni timTuristička zajednica grada Čazme | Umjetnički tekstovi o maskenbalu, pjevanje i plesanje, slikanje, crtanje, izrezivanje, kaširanje, izrada maski i uređenje prostora SDB-a; predstavljanje maski u maskirnoj povorci gradom |
| Zvjezdice | Likovne, glazbene aktivnosti |
| Ribice |  | Izrada maski, običaji u drugim krajevima naše zemlje kao i drugih zemalja |
| Međunarodni dan materinjeg jezika | 21.02.2021. | Ribice |  | Standardne književne riječi i riječi u dijalektu, pjesmice na raznim narječjima i lokalnom izričaju |
| Proljetni sklop aktivnosti (Dan očeva, Prvi dan proljeća, Dan šuma, Dan voda) | Ožujak 2021. | Delfini | RoditeljiRavnateljicaStručni tim | Prigodni stihovi, pjesmice, recitacije priče; likovno izražavanje; šetnja u prirodi; sadnja cvijeća; istraživačke aktivnosti s vodom; izrada čestitke i poklona za očeve |
| Prvi dan proljeća | 21.03.2021. | Kolačići | Stručni tim | Promatranje prirode; boravak na svježem zraku |
| Lavići |  | Čitanje slikovnica o proljeću, glazbene i umjetničke aktivnosti, aktivnosti raznovrsnog izražavanja I stvaranja, aplikativnim materijalom proširivati dječji vokabular |
| Cvjetići  | Roditelji  | Slikovnice, brojalice, pjesme uz pokret, igrokazi, likovne aktivnosti, sadnja bilja, praćenje rasta |
| Ribice |  | Odlazak u šumu, promatranje promjena u prirodi, prigodne pjesmice i tekstovi, likovne aktivnosti, sadnja i sijanje sjemena |
| Svjetski dan voda | 22.03.2021. | Cvjetići |  | Istraživačko-spoznajne aktivnosti, eksperimentiranje, izrada plakata |
| Dan očeva | 19.03.2021. | Kockice |  | Recitacija, razgovor na temu oca, simbolička igra, likovne aktivnosti, izrada poklona za tata |
| Tata od zanata | Sovice | ObiteljStručni tim | Organizirano druženje (Ribarska)Sportske igre, upoznavanje sa šumskim zvukovima, prirodom i životinjama, pokretne igre i plesvi |
| Međunarodni dan kazališta za djecu i mlade | 20.03.2021. | Ribice |  | Dramatizacija štapnim lutkama, ginjol lutkama, kaširanje lutke, izrada lutke od tikve, krpica… |
| Uskrs | Travanja 2021. | Kolačići | Stručni tim | Memori sa simbolima Uskrsima; tempere i glinamol |
| Lavići | Roditelji, pomoćni radnik za njegu i skrb djece, stručni tim | Glazbene aktivnosti, čitanje i listanje slikovnica, aktivnosti raznovrsnog izražavanja i stvaranja (bojanje stiropornih jaja), izrada gnijezda, radionica |
| Sovice | RoditeljiStručni timTehničko osoblje | Spoznavanje običaja vezanih za Uskrs, likovne aktivnosti, modeliranje |
| Cvjetići | Stručni tim | Ukrašavanje pisanica, prigodne pjesmice i priče |
| Delfini | RoditeljiRavnateljicaStručni tim | Izrada ukrasa i dekoracija, bojanje pisanica, prigodne priče |  |
| Zvjezdice |  | Likovno-glazbene aktivnosti, tradicijska kultura zavičaja |
| Ribice |  | Likovne aktivnosti, prigodni Biblijski tekstovi |  |
| Svjetski dan zdravlja | 07.04.2021. | Cvjetići | Stomatolog ili medicinska sestra | Upoznavanje sa zanimanjem, priče, simbolička igra u centru liječnika |
| Dan planeta Zemlje | Travanj 2021. | Sovice | RoditeljiStručni timTehničko osoblje | Razvijati ekološku svijest kod djece, modeliranje, istraživačko-spoznajne aktivnosti |
| 22.04.2021. | Cvjetići |  | Spoznajne aktivnosti, likovne aktivnosti, izrada reciklažnih kontejnera, prigodne priče |
| Delfini | RoditeljiRavnateljicaStručni tim | Stihovi Planet Zemlja, likovno izražavanje, sadnja „Jedno drvo jedan život“ |
| Zvjezdice |  | Eko akcija čišćenja i uređenja, sadnja cvijeće |
| Ribice |  | Stručni tekstovi i literatura, izrada spremnika za otpad, eko himna, dramatizacija prigodnih tekstova |
| Međunarodni dan plesa | Travanja 2021. | Kolačići | Stručni tim | Okupljanje, držanje za ruke u krugu i plesanje uz pjesmicu Ringe ringe jaja |
| 29.04.2021. | Kockice | Razne društveno zabavne aktivnosti koje uključuju plesanje, glazbu i ponavljanje pokreta |
| Ribice |  | Razne vrste plesova uz odgovarajuću glazbu i pjevanje tradicionalnih moslavačkih pjesama uz ples |
| Međunarodni dan dječje knjige | Travanja 2021. | Lavići | Roditelji | Listanje raznih slikovnica primjerenih dječjoj dobi, čitanje djeci u suradnji s roditeljima, izrada slikovnica |
| Cvjetići |  | Donošenje najdraže slikovnice od kuće, posjet knjižnici |
| Dan hrvatskih vatrogasaca | 04.05.2021. | Cvjetići |  | Prigodna priča i broj 193 |
| Delfini |  | Razgovori o vatrogascu, istraživanje slikovnica i knjiga vezanih uz pojmove vatra, vatrogasno vozilo, vatrogasna oprema…, igra uloga |
| Majčin dan | Svibanj 2021. | Kolačići | Stručni tim |  |
| Lavići | Stručni tim, roditelji | Glazbene aktivnosti, izrada poklona za majku |
| Kockice | Roditelji | Prigodne pjesmice i recitacije, simbolička igra u obiteljskom centru, izrada poklona za mamu |
| Cvjetići |  | Opisivanje obitelji, recitacije, priče, čestitka za majku, učenje odnosa |
| Delfini | Simbolička igra, crtanje i slikanje, izrada čestitke |
| Zvjezdice | Izrada poklona za mame, recitacija |
| Ribice |  | Pjesmice o majci, prigodne priče i recitacije, izrada poklona za mamu |
| Moja obitelj(međunarodni dan obitelji) | Svibanj 2021. | Sovice | ObiteljStručni timFranjo Matešin | Likovne, umjetničke, istraživačko-spoznajne aktivnosti |
| 15.05.2021. | Cvjetići | Stručni timRavnateljica | Imenovanje, opisivanje obitelji, prigodna recitacija, simboličke igre u kutiću lutaka |
| Međunarodni dan roditelja | 01.06.2021. | Ribice |  | Izrada obiteljskog stabla, slikovnica djeca bez ili sa jednim roditeljem |
| Prvi dan ljeta | Lipanj | Lavići | Roditelji, pomoćni radnik za njegu i skrb djece, stručni tim | Glazbene aktivnosti, čitanje i listanje slikovnica, aktivnosti raznovrsnog izražavanja i stvaranja, istraživačko-spoznajne aktivnosti, boravak na terasi, stolno-manipulativne aktivnosti |
| Cvjetići | Stručni timRavnateljica | Šetnje, promatranje promjena u prirodi i vremenu, razgovor o ljetnim aktivnostima, aktivnosti na otvorenom, igre s vodom i pijeskom |
| Delfini | Igre prirodnom materijalima, društvene i simboličke igre, prigodne slikovnice, recitacije… |
| Sportske igre | Lipanj | Lavići | Stručni tim, kolegice iz drugih skupina i djeca | Pokretne igre s pravilima, poligon s preprekama, mala olimpijada, igre balonima |

## Razvijanje ekološke svijesti kod djece

Dječji vrtić Pčelica je član Međunarodne Ekoškole od 2014. godine. Međunarodne Ekoškole su program osmišljen za provedbu smjernica odgoja i obrazovanja za okoliš na razini čitavih odgojno-obrazovnih ustanova. **Cilj programa** je ugradnja odgoja i obrazovanja za okoliš u sve segmente odgojno-obrazovnog sustava i svakodnevni život djece i djelatnika Ekoškole. Zadaća programa je o odgojiti današnje naraštaje osjetljivima na pitanja okoliša i osposobiti ih za donošenje odluka o razvitku društva u budućnosti.

Očekivani rezultati:

* Sve skupine provode eko aktivnosti i dokumentiraju ih
* Obilježavanje eko datuma
* Sudjelovanje u eko akcijama lokalne zajednice
* Samostalno obavljanje aktivnosti
* Potvrda i obnavljanje statusa Eko škole

Stručni tim dječjeg vtića Pčelica:

Pedagoginja: Marija Sokolović Krejči

Psihologinja: Tea Sičaja

Ravnateljica:

Martina Kovač,v.r.

Predsjednik Upravnog vijeća:

Branko Novković, v.r.